Uongozi wa klabu ya Azam FC  umetangaza rasmi kuachana na kocha wake, Ettien Ndairagije na sasa wamemrejesha kocha wao wa zamani Aristica Cioaba. Cioaba amerejea Tanzania kwa mara ya pili baada ya kuinoa Azam miaka mitatu iliyopita kabla ya kuondoka na nafasi yake kuchuliwa na Ndayiragije. Kwa maana hiyo, Ndayiragije ambaye anatajwa kuchukua nafasi ya kocha mkuu wa timu ya taifa ya Tanzania ‘Taifa Stars’ sasa ameachana rasmi na Azam. Kwa zaidi ya miezi minne Ndairagije alikuwa akikaimu nafasi ya kocha mkuu wa Stars baada ya Shirikisho la soka Tanzania (TFF) kuvunja mkataba na aliyekuwa kocha wa timu hiyo Mnigeria Emmanuel Amunike. Mkataba wa Amunike na Stars ulivunjika baada ya Stars kufanya vibaya kwenye fainali za Afrika (Afcon) zilizofanyika Misri Juni mwaka huu.